Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
11 ก.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -0.15 จุด (-0.01%) ปิดภาคเช้าที่ 1,691.36 จุด ด้วยมูลค่าการซื้อขาย 19,605.44 ล้านบาท
Most Positive Impact: ADVANC (+0.59 จุด), PTTEP (+0.39 จุด), EA (+0.37 จุด)
Most Negative Impact: PTT (-1.41 จุด), AOT (-1.06 จุด), CPALL (-0.67 จุด)
แนวโน้มตลาดบ่าย
ตลาดหุ้นไทยตลอดช่วงเช้าแกว่งตัวบวกสลับลบในกรอบแคบด้วยมูลค่าการซื้อขายที่คึกคักมากขึ้น สำหรับกลุ่มที่ถูกแรงเทขายในวันนี้ได้แก่ กลุ่มขนส่ง(-0.98 จุด) พลังงาน(-0.46 จุด) พาณิชย์(-0.43 จุด) และกลุ่มปิโตร(-0.39 จุด) ส่วนกลุ่มที่มีแรงซื้อเข้ามาได้แก่ กลุ่มสื่อสาร(+0.93 จุด) การเงิน(+0.56 จุด) และกลุ่มอสังหา (+0.63 จุด)
SET Index ยังแสดงให้เห็นแรงกดดันจากความกังวลสงครามการค้าระหว่างสหรัฐและจีนที่ยังไม่แน่นอน ซึ่งเราเชื่อว่ากลางสัปดาห์หลังจากมีการโปรดเกล้า พรป. ส.ส. และ ส.ว. จะเป็นปัจจัยบวกที่กระตุ้นการซื้อขาย SET ให้กลับมาคึกคัก
ช่วงเช้า JAS ปรับตัวเพิ่มขึ้น 2.91% มีส่วนทำให้กลุ่มสื่อสารปรับตัวเพิ่มขึ้น(+0.67%) ซึ่งทาง KS research เชื่อว่า JAS จะได้ข้อสรุปสำหรับการขายสินทรัพย์ครั้งที่ 2 และ 3 ภายในเดือน ต.ค. โดยเราประเมินว่ารายการเหล่านี้จะช่วยกระตุ้นเงินปันผลต่อหุ้น (DPS) ในปี 2562 และ 2563 ส่งผลให้ JAS เป็นหุ้น High Expected Dividend yield ในปีนี้ที่ 10% และปีหน้าที่ 27.16% นอกจากนี้ JAS ยังมีมูลค่าหุ้นที่น่าสนใจด้วย upside ประมาณ 50%
ประเด็นน่าติดตามในวันพรุ่งนี้ ทางสหรัฐจะมีการรายงานตัวเลข Core PPI ประจำเดือนส.ค. โดยตลาดคาดการณ์ไว้ที่ 2.7% YoY นอกจากนี้ติดตามรายงานประจำเดือนของ OPEC
หุ้นแนะนำ JAS STEC CPALL